OpenLLM-France/wikimedia huggingface dataset:
# Unió Nord-americana de Futbol

La Unió Nord-americana de Futbol, sovint coneguda amb l'acrònim NAFU (North American Football Union, en anglès) és una agrupació d'organitzacions nacionals de futbol de l'Amèrica del Nord sota l'autoritat de la CONCACAF. La NAFU no té cap estructura organitzativa. Els seus estatuts diuen que «la CONCACAF reconeixerà ... la Unió Nord-americana de Futbol (NAFU)». La NAFU proporciona un representant de la CONCACAF al Comitè Executiu de la FIFA. L'edició de 2015 dels estatuts de la CONCACAF diuen que «sense perjudici de la seva filiació a la NAFU, Bahames i Bermudes participaran en les competicions de la Unió Caribenya de Futbol (CFU)»

## Membres de la NAFU

| Pais | Federació |
| Canadà | Associació Canadenca de Futbol |
| Mèxic | Federació Mexicana de Futbol Associació |
| Estats Units | Federació de Futbol dels Estats Units |

## Competicions
### Equips nacionals

Les seleccions nacionals del Canadà, de Mèxic i dels Estats Units sempre tenen un lloc a la fase final de la Copa d'Or de la CONCACAF, doncs no hi ha cap torneig de qualificació per aquesta zona, a diferència dels tornejos per a la Unió Centre-americana de Futbol (UNCAF) i la Unió Caribenya de Futbol (CFU). Malgrat això, com a membres de la CONCACAF van disputar dos tornejos previs de la Copa d'Or.
* 1990 North American Nations Cup
* 1991 North American Nations Cup

### Clubs

La Superlliga Nord-americana (SuperLiga) era un torneig de clubs entre dues zones de l'Amèrica del Nord que es va disputar des de 2007 a 2010. Era un torneig autoritzat per la CONCACAF, però no estava organitzat des de la federació. Els clubs de Bermudes van jugar contra els clubs mexicans i altres clubs americans quan la CONCACAF va organitzar la Copa de Campions.

## Vegeu també

* CONCACAF
* UNCAF
* CFU
* Confederació Nord-americana de Futbol (NAFC)
* Confederació Centreamericana i Caribenya de Futbol (CCCF)

## Referències

* 1 2 3 «Statutes of the Confederation of North, Central America and Caribbean Association Football» (en anglès). Concacaf, 25-02-2016. Arxivat de l'original el 2016-08-24. [Consulta: 25 setembre 2017].
* ↑ «Estatutos CONCACAF» (en castellà). Concacaf, 25-02-2016. Arxivat de l'original el 2017-09-26. [Consulta: 26 setembre 2017].
* ↑ «Rumbo a la Copa Mundial de Fútsal de la FIFA Colombia 2016» (en castellà). Telemundo Deportes, 29-08-2016. [Consulta: 26 setembre 2017].
* ↑ «CONCACAF Is Alive and Kicking : Soccer: The sport's weakest region, making noises, starts its own tournament tonight.» (en anglès). Los Angeles Times, 28-06-1991. [Consulta: 26 setembre 2017].
* ↑ «USA and Mexico prepare for SuperLiga launch» (en anglès). ESPN, 24 jukliol 2007. [Consulta: 26 setembre 2017].
# Sociedad para el Avance del Pensamiento Crítico

La Sociedad para el Avance del Pensamiento Crítico, abans Alternativa Racional a las Pseudociencias, és una entitat espanyola sorgida en 1986 (a imitació de la CSICOP americana),. que proposa a les persones que afirmen que han patit experiències paranormals, o que defensen alguna pseudociència, que se sotmetin a un experiment per demostrar-ne la validesa, mitjançant el mètode científic. Els seus membres es declaren escèptics amb aquests fenòmens, que veuen com il·lusions falses o intents de guanyar diners. Alguns dels col·laboradors més coneguts són Fernando Savater, Gustavo Bueno o Victòria Camps i Cervera. L'ARP publica un butlletí periòdic, llibres divulgatius i materials per a treballar a les escoles.
El nom original de l'associació era Alternativa Racional a las Pseudociencias. Les seves sigles mantenen encara una referència a aquest nom (ARP-SAPC).

## Referències

* ↑ «Vínculos a asociaciones escépticas en todo el mundo». [Consulta: 1r setembre 2014].
* ↑ Fundamentalistas científicos contra el pensamiento crítico, dsalud.com
# Vítězslav Vobořil

Vítězslav Vobořil va ser un ciclista txecoslovac, d'origen txec, que s'especialitzà en la pista, concretament en el tàndem. Va guanyar tres medalles, dues d'elles d'or, als Campionats del Món de l'especialitat.

## Palmarès

* 1985
** Campió del món en Tàndem (amb Roman Rehounek)
* 1986
** Campió del món en Tàndem (amb Roman Rehounek)

## Referències

* Resultats a sitiodeciclismo.net
* Resultats a cyclebase.nl Arxivat 2017-04-25 a Wayback Machine.
* Resultats a museociclismo.it
# Set de nit

Set de nit va ser un programa nocturn de Televisió de Catalunya nascut el setembre de 2001. Va ser produït per El Terrat i dirigit per Toni Soler. És considerat hereu del programa setmanal 7 de notícies. El programa va comptar amb la col·laboració d'Albert Om. S'emetia de dilluns a dijous i tenia una durada de 90 minuts. L'estructura del programa incloïa una entrada per comentar l'actualitat, una versió reduïda de 7 de notícies amb Queco Novell i Rosa Boladeras, una entrevista i una tertúlia. Formaven part del repartiment Toni Albà (en el personatge de Toni Espert), Xavier Bertran (de cantautor mallorquí Biel Binimelis), Cristina Fenollar, Manel Lucas i Josep Tomàs. El programa va comptar amb seccions setmanals, com «Els Reis Catòdics» per comentar imatges sorprenents i pífies televisives. Va rebre queixes de la Casa Reial espanyola per la imitació de Joan Carles I. El programa va acabar el 21 de maig de 2002.

## Referències

* 1 2 Soler, Toni. «El llarg part de Polònia». A: El llibre mediàtic de Polònia. Barcelona: Columna, 2007, p. 20. ISBN 978-84-664-0811-0.
* 1 2 «El figuerenc Toni Soler estrena avui 'Set de nit' a TV3.». VilaWeb, 23-09-2001.
* 1 2 3 Cendrós, Teresa «Toni Soler intentará en 'Set de nit' descubrir el lado oculto de los políticos». El País, 20-09-2001.
* ↑ «Toni Soler denuncia que les pressions polítiques van acabar amb Set de Nit». La Xarxa, 05-06-2002. [Consulta: 25 desembre 2017].
# Vladimir Roslik

Vladimir Roslik Bichkov (San Javier, 1943 - Fray Bentos, 1984) fou un metge uruguaià fill de pares russos.
L'any 1962 va anar a Moscou, on va ingressar a la facultat de medicina de la Universitat d'Amistat de Pobles de la Universitat Patrice Lumumba. Va tornar a l'Uruguai el 1969, on va exerrcir com a metge. El 16 d'abril de 1984 va ser empresonat, torturat i assassinat pels militars. Va ser l'últim caigut de la dictadura militar de l'Uruguai (1973-1985), pocs mesos abans del règim democràtic.

## Referències

* ↑ Testimonios (castellà)
* ↑ Comissió Interamericana de Drets Humans(castellà)
# Aracos

Aracos (en llatí Aracus, en grec antic Ἄρακος) fou un militar i home d'estat espartà.
Va ser elegit èfor l'any 409 aC. Nomenat almirall (navarc) de la flota lacedemònia el 405 aC va tenir per vicealmirall (ἐπιστολεύς) a Lisandre que de fet tenia el comandament efectiu, però que per llei no podia exercir dues vegades seguides el càrrec de navarc, segons diuen Xenofont, Plutarc i Diodor de Sicília. El 398 aC va ser un dels comissionats per a inspeccionar la situació a l'Àsia Menor i a prorrogar el comandament de Dercil·lides. L'any 369 aC va ser un dels ambaixadors enviats a Atenes.

## Referències

* ↑ Aracus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 254
# Serrat de la Teia

El Serrat de la Teia és una serra situada al municipi de Cabrera d'Anoia (Anoia), amb una elevació màxima de 288 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Uadjmose

Uadjmose (W3ḏms) va ser un príncep egipci de la XVIII Dinastia. Era fill del faraó Tuthmosis I.
Uadjmose en jeroglífic :
Segurament va néixer uns anys abans que el seu pare ascendís al tron. Tenia un germà mascle anomenat Amenmose, i es discuteix qui era la seva mare. Si els dos germans van néixer de la reina Ahmose, eren germans complets tant de Hatxepsut com de Nefrubiti. D'altra banda, Uadjmose podria haver estat el fill de la reina Mutnofret i, per tant, un germà complet de Tuthmosis II.
Uadjmose apareix representat a la tomba d'El Kab del seu tutor i el d'Amenmose, anomenat Paheri; aquí hi apareix assegut a la falda de Paheri. Es creu que va morir abans que el seu pare. Uadjmose i un altre príncep anomenat Ramose s'esmenten a la capella funerària tebana de Thuthmosis I, on també s'inclou la reina Mutnofret. Aquesta capella és possible que s'erigís durant el regnat de Tuthmosis II entre els llocs on més tard s'hi van construir el temple mortuori de Tuthmosis IV i el de Ramesseum. Aquí s'hi va trobar una estàtua de Mutnofret, fet que fa probable que fos la seva mare.
El nom d'Uadjmose apareix escrit en un cartutx, cosa bastant rara per als prínceps.

## Referències

* 1 2 3 4 Dodson i Hilton, 2004, p. 130-131 i140.
* 1 2 Tyldesley, 2006, p. 91.
* ↑ Dodson i Hilton, 2004, p. 25.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Tyldesley, Joyce. Chronicle of the Queens of Egypt (en anglès). Thames & Hudson, 2006. ISBN 0-500-05145-3.
# Sociedade Esportiva Ariquemes

La Sociedade Esportiva Ariquemes és un club de futbol brasiler de la ciutat d'Ariquemes a l'estat de Rondônia.

## Història

El club va ser fundat el 2 d'octubre de 1981. El club va guanyar de forma consecutiva el Campionat rondoniense els anys 1993 i 1994.

## Palmarès

* Campionat rondoniense:
** 1993, 1994

## Estadi

El club disputa els seus partits com a local a l'Estadi Gentil Valério, anomenat Valerião. Té una capacitat màxima per a 5.000 espectadors.

## Referències

* 1 2 3 Rodolfo Rodrigues. Escudos dos Times do Mundo Inteiro. Panda Books, 2009, p. 100.
* ↑ Placar Guia 2011, 1350-C, 01-01-2011, pàg. 91.
* ↑ «Rondônia State League - List of Champions». RSSSF, 13-04-2014. [Consulta: 1r juliol 2014].
# Vitamina B3

La vitamina B3 és una vitamina hidrosoluble incolora molt abundant a la natura que pertany al grup de les vitamines B. Hi ha dues substàncies de comportament físic, químic i farmacològic diferent que actuen però de la mateixa manera des del punt de vista de vitamines, de manera que a ambdues se les considera vitamina B3: són la niacina i la niacinamida.
Una quantitat insuficient de vitamina B3 a la dieta és causant d'una malaltia per deficiència nutricional anomenada pel·lagra.

## Funcions

La vitamina B3 serveix per a la producció d'hormones esteroides a la glàndula suprarenal i a la reparació de l'ADN.
També són essencials al metabolisme de les cèl·lules, ja que la niacina és una precursora de substàncies que contenen coenzimes importants per a ell:
* NAD$^+$ / NADH: coenzim nucleòtid que conté vitamina B3 i que intervé en un gran nombre de reaccions redox al metabolisme, en especial al catabolisme. La seva tasca primordial és l'intercanvi d'electrons a la producció d'energia de les cèl·lules.
* NADP$^+$ / NADPH: coenzim que conté vitamina B3 i que intervé a la síntesi de lípids, àcid nucleic i altres reaccions anabòliques.
La niacina passa a convertir-se en niacinamida abans de formar aquests compostos, és per això que, per a aquestes funcions únicament, al final la substància niacina i la niacinamida són equivalents. No són però en general substàncies iguales ni amb propietats similars, la niacina és un àcid mentre que la niacinamida és una amida.

## Fonts

La vitamina B3 és molt abundant a la natura, tant en vegetals com animals. El triptòfan, que es troba en els ous i la llet, és un precursor de la niacina a partir del qual el cos humà és capaç de sintetitzar-la. La niacina ocorre en els llegums i la fruita principalment, però també, en menors quantitats, en tota mena de bolets, hortalisses i verdures. La niacinamida es troba en la carn i en el peix, especialment al fetge.

## Dosis

La quantitat mínima diària recomanada per a un home adult és de 16 mg. Les vitamines no s'emmagatzemen al cos, perquè no és útil prendre'n en quantitats majors esporàdicament sinó que cal menjar-les cada dia. De fet, una quantitat superior al doble de la recomanada ja no és recomanable i pot resultar fins i tot tòxica. L'excés de vitamina B3 pot comportar diversos problemes entre els quals es troben danys al fetge per a una quantitat superior a dos grams diaris. La toxicitat per sobreingesta de la niacinamida és superior -apareix amb una quantitat inferior d'aquesta substància- a la de la niacina en rates i en humans.
# Sheridan Lake (Colorado)

Sheridan Lake és una població dels Estats Units a l'estat de Colorado. Segons el cens del 2000 tenia 66 habitants.

## Demografia

Segons el cens del 2000, Sheridan Lake tenia 66 habitants, 27 habitatges, i 16 famílies. La densitat de població era de 79,6 habitants per km².
Dels 27 habitatges en un 25,9% hi vivien nens de menys de 18 anys, en un 48,1% hi vivien parelles casades, en un 3,7% dones solteres, i en un 40,7% no eren unitats familiars. En el 37% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,31.
Per edats la població es repartia de la següent manera: un 31,8% tenia menys de 18 anys, un 6,1% entre 18 i 24, un 31,8% entre 25 i 44, un 21,2% de 45 a 60 i un 9,1% 65 anys o més.
L'edat mediana era de 30 anys. Per cada 100 dones de 18 o més anys hi havia 114,3 homes.
La renda mediana per habitatge era de 23.750 $ i la renda mediana per família de 21.500 $. Els homes tenien una renda mediana de 20.313 $ mentre que les dones 8.750 $. La renda per capita de la població era de 9.981 $. Cap de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sheridan Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Sheridan Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Ynys Catrin

Ynys Catrin (Illa de Santa Caterina, Saint Catherine's Island en anglès) és una petita illa gal·lesa, accessible a peu eixut en marea baixa des del poble veí de Dinbych-y-Pysgod, en el comtat de Sir Benfro.
L'illa rep el seu nom d'una antiga capella -desapareguda temps enrere- dedicada a Santa Caterina. L'any 1870, i per mor de les guerres napoleòniques, s'hi bastí un fort per protegir els ports de Pembroke Dock i Aberdaugleddau. En el 1907 l'illa passà a mans privades per un preu de 500 lliures.
El Fort de Santa Caterina té quatre dormitoris principals, 16 habitacions en torretes i un antic saló de banquets amb una estàtua de mida real (o reial, en aquest cas) de la reina Victòria. En el soterrani es conserva el que havia estat una armeria amb capacitat per a 444 barrils de pólvora. En una fase de la seva història hom va usar el fort com a zoològic.
El lloc és conegut col·loquialment per La roca de Santa Caterina (Saint Catherine's Rock) i la zona situada davant seu rep el nom de "The Catterns".

## Enllaços externs

* Plana amb apunts d'història de l'illa Arxivat 2007-04-03 a Wayback Machine. (anglès)
# Alfons Almasqué i Domènech

Alfons Almasqué i Domènech (Sant Sadurní d'Anoia, 23 de setembre de 1883 - Vevey, 5 de juny de 1960) fou un futbolista de la dècada de 1900 i periodista català.

## Trajectòria

Almasqué havia estudiat a Suïssa, on s'enrolaria al club Ètica, de la ciutat de Zuric. Va jugar al FC Barcelona entre 1901 i 1904, anys en els quals guanyà la Copa Macaya i la Copa Barcelona. Posteriorment jugà al FC Català i, novament, de forma puntual, al Barcelona. També disputà un encontre amb la selecció catalana.
Almasqué continuà lligat al món de l'esport, des del periodisme, essent un dels fundadors i redactor del Mundo Deportivo. Va col·laborar amb aquest diari de manera intermitent fins al 1936, i posteriorment encara publicà els seus darrers articles amb motiu del Mundial del Brasil 1950. També fou vicepresident de la Federació Catalana de Futbol i president del Club Español de Jujutsu, club que acabaria donant lloc a la refundació del RCD Espanyol.
Fou germà del també futbolista Albert Almasqué i Domènech.

## Palmarès

* Copa Macaya:
** 1901-02
* Copa Barcelona:
** 1902-03

## Referències

* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 4 «Alfons Almasqué: un penedesenc en els primers títols del Barça». Eix Diari, 18-02-2015. [Consulta: 1r abril 2015].
* ↑ «Federación Catalana». Mundo Deportivo, 31-12-1908. [Consulta: 1r abril 2015].
* ↑ «En el Club Deportivo Español». Mundo Deportivo, 25-02-1909. [Consulta: 1r abril 2015].
# Serrat de la Traïna

El Serrat de la Traïna és un serrat contrafort de la muntanya de Sant Corneli, pel seu vessant nord, en el terme municipal de Conca de Dalt, en el seu vell terme d'Aramunt.
Pot considerar-se que arrenca cap al sud-sud-est des de davant de la mateixa població d'Aramunt, des d'on s'enfila cap a la Muntanya de Sant Corneli. És paral·lel al Serrat dels Corrals, que queda a ponent, i el Serrat Gros, que s'estén a llevant.

## Enllaços externs

* Institut Cartogràfic de Catalunya
# Tribunitia

Tribunitia va ser la llei que declarava abolida la monarquia i establia el govern republicà a l'antiga Roma. La va dictar Luci Juni Brut, el primer cònsol romà.
Una segona llei amb el mateix nom la va dictar Gneu Pompeu Magne en el seu consolat de l'any 55 aC quan ho era amb Marc Licini Cras Dives. Per aquesta llei es restablia el poder que havien tingut els tribuns de la plebs en totes les seves facultats, que anteriorment havia estat abolit per Luci Corneli Sul·la amb la llei Cornelia tribunicia.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 158 [Consulta: 10 abril 2022].
# Sofia d'Edimburg

Sofia, duquessa d'Edimburg (nascuda Sophie Helen Rhys-Jones; Oxford, Anglaterra, 20 de gener de 1965), és l'esposa del Príncep Eduard, duc d'Edimburg, fill menor de la reina Elisabet II del Regne Unit i del Príncep Felip, duc d'Edimburg. Arran del seu matrimoni ostenta la dignitat de Princesa Britànica amb el títol de comtessa de Wessex i el tractament d'Altesa Reial, des del 19 de juny de 1999. Te dos fills, Lady Louise, nascuda el 2003 i Jaume, vescomte Severn, nascut el 2007.

## Referències

* ↑ Navarro, Núria. «Adeu Meghan, hola Sofia». El Periódico, 22-03-2020. [Consulta: 16 setembre 2022].
* ↑ The indiscretion of Sophie Wessex, en The Guardian, 9 de abril de 2001
* ↑ «El qui és qui a la família reial britànica després de la mort de la reina Elisabet II». 324cat. CCMA, 09-09-2022. [Consulta: 18 setembre 2022].
# Wa-imnty

Wa-imnty (arpó de l'oest) fou el nomós VII del Baix Egipte. Aquest nomós estava situat al nord-oest del delta, tenint a l'est el nomós d'Ament, a l'est i al sud-est el de Sap-meh (Sais) (del que el separava la branca del Nil anomenada Rosetta) i al sud el de Sap-res arribant fins a la costa. La seva capital fou Metelis, la moderna Damanhur (derivat de Diman-en-Hor o Tema-en-Hor = Ciutat d'Horus), coneguda també com a Hermòpolis Parva de l'Oest (les ciutats vinculades al deu Thot, identificat amb Hermes, rebien el nom d'Hermòpolis); el seu nom egipci inicialment fou Behdet, o Per Ha-Nereb i més tard Tema-en-Hor; en copte fou Tuininhor. El nomós apareix esmentat també com Nofer-amenti o Nefer Ament Metelis era centre del culte de Hu que era el deu principal del nomós. Algunes fonts situen en aquest nomós la ciutat de Naucratis, una colònia jònica i centre comercial destacat. En posició central estava l'antiga ciutat de Buto de l'oest. A la llista de Seti I s'esmenten Khebt (que probablement és un santuari del nomo VIII) i Khas (identificada amb Metelis). El nomós s'esmenta com Nefer-ament (equivalent a la grega Menelaos) al papir d'Abidos. Estrabó assenyala la ciutat de Menelaos; Plini les de Menelaus, Metelis i Ptenethu; i Claudi Ptolemeu les de Menelaus, Metelis i Buto.

## Referències

* ↑ W. P. Flinders Petrie, The Nomes of Egypt (en anglès)
# Sheridan (Wyoming)

Sheridan és l'única ciutat i seu del Comtat de Sheridan (Wyoming) als Estats Units d'Amèrica.

## Demografia

Segons el cens dels Estats Units del 2000 Sheridan tenia 15.804 habitants, 7.005 habitatges, i 4.062 famílies. La densitat de població era de 718,7 habitants/km².
Dels 7.005 habitatges en un 26,7% hi vivien nens de menys de 18 anys, en un 45% hi vivien parelles casades, en un 9,7% dones solteres, i en un 42% no eren unitats familiars. En el 35,8% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,1% tenia menys de 18 anys, un 9,5% entre 18 i 24, un 26,3% entre 25 i 44, un 24,2% de 45 a 60 i un 16,9% 65 anys o més.
L'edat mediana era de 39 anys. Per cada 100 dones de 18 o més anys hi havia 89 homes.
La renda mediana per habitatge era de 31.420 $ i la renda mediana per família de 40.106 $. Els homes tenien una renda mediana de 30.829 $ mentre que les dones 19.783 $. La renda per capita de la població era de 18.500 $. Entorn del 8,6% de les famílies i l'11,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sheridan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Sheridan». American Fact Finder. Oficina del Cens dels Estats Units, 12-01-2010.
# Ynet

Ynet és un lloc web de notícies sobre Israel. El propietari n'és Yedioth Ahronoth, el periòdic israelià de més circulació, i hi inclou articles de l'edició impresa, la major part del contingut publicat a la pàgina web és obra original només escrita per personal semi-independent. És originalment llançat en dues versions: hebreu i àrab (Ynet i arabynet), la versió àrab deixà d'operar el maig del 2005. Actualment hi ha també una edició en anglès (Ynetnews). El major competidor d'Ynet és NRG, operat pel seu competidor a la premsa escrita, el periòdic Maariv.

## Enllaços externs

* Israel News - Ynet, (en hebreu)
* Israel News - Ynetnews, (en anglès) versió anglesa d'Ynet

## Referències

* ↑ «Ynetnews: Israel at Your Fingertips». Ynetnews, 27 December 2005 [Consulta: 26 gener 2014].
* ↑ Otot.org enllaç arxivat
* ↑ (anglès) Ynetnews: Israel at Your Fingertips
* ↑ Nathan Lipson; Maayan Cohen «Ynet is the leading Israeli Internet portal». , 23-06-2008 [Consulta: 26 gener 2014].